open-index/open-wikipedia-markdown huggingface dataset:
Alcide De Gasperi

**Alcide Amedeo Francesco De Gasperi** (; 3 April 1881, Pieve Tesino – 19 Augustus 1954, Borgo Valsugana) was 'n Italiaanse staatsman. Hy was die Eerste minister van Italië van 1945 tot 1953 in agt verskillende regerings en president van die Parlementêre Assemblee, wat later die Europese Parlement geword het.

## Jeug 
Sy geboortestreek – nou Trentino-Alto Adige – was 'n deel van die Oostenryks-Hongaarse dubbelmonargie wat nogtans Italiaans gepraat het. Hy het in Wene filologie gestudeer, lid van die katolieke studentebeweging geword en raak as 'n goeie bemiddelaar bekend. Hy word joernalis vir *La Voce Cattolica* in Trentino. Hierdie gebied word in 1918 by Italië ingelyf. Hierdeur verkry hy Italiaanse burgerskap en in die volgende jaar help hy om die *Partito Popolare Italiano* (PPI) te stig.

## Fascisme 
In 1921 word hy lid van die parlement, maar die fasciste kom aan bewind en hy word in 1927 'n politiese gevangene. Ná 18 maande kry hy in die Vatikaanstad asiel en werk hy 14 jaar lank in die biblioteek daar.

## Heropbou 
Sy *Idee Ricostruttive* (gedagtes vir heropbou) word die manifes van die *Partito Democrazia Cristiana*, die Christendemokratiese Party wat in 1943 in die geheim opgerig word. Ná die Tweede Wêreldoorlog en die einde van die fascistiese bewind word hy Eerste Minister in 1945. Hy word die oorheersende persoon van die naoorlogse tydperk van Italië. Regerings word gevorm en val weer, maar hy bly in agt kabinette die eerste minister van 1945 tot 1953. Dit word na hom die Gasperi-tydperk genoem.

## Europa 
De Gasperi was nes Monnet en Schuman 'n oortuigde voorstander van die noodsaak van Europese samewerking en eenwording. Hy reageer skielik op die Schumanverklaring van 1950 en die volgende jaar was Italië een van die ses lande wat deelneem aan die supranasionale eksperiment van die Europese Gemeenskap van Steenkool en Staal. Hy word die tweede president van die Parlementêre Assemblee en beywer hom vir die uitbreiding van die Europese projek na ander gebiede as net steenkool en staal. Dit resulteer in die Verdrag van Rome in 1957, maar De Gasperi het dit nie meer meegemaak nie, omdat hy in 1954 dood is.

## Verwysings
Edward Higgins White

**Edward Higgins "Ed" White** (* 14 November 1930 – † 27 Januarie 1967; Lt-kol.) was 'n Amerikaanse lugvaartingenieur, offisier in die Amerikaanse Lugmag, toetsvlieënier en NASA-ruimtevaarder. Op 3 Junie 1965 word hy die eerste Amerikaner wat in die ruimte wandel tydens die Gemini 4 sending. Hy sterf saam met ruimtevaarders Gus Grissom en Roger B. Chaffee gedurende toetswerk voor die eerste bemande Apollo-missie. Die *NASA Distinguished Service Medal* was aan hom toegeken vir sy vlug in Gemini 4 en die *Congressional Space Medal of Honor* was posthumus aan hom toegeken. Hy was deel van die Ruimtevaardergroep 2-inname.

## Eksterne skakels 
*
Obligate parasiet

’n **Obligate parasiet** of **holoparasiet** is ’n parasitiese organisme wat nie sy lewensiklus kan voltooi sonder ’n geskikte gasheer nie. As ’n obligate parasiet nie ’n gasheer kan vind nie, sal hy nie kan voortplant nie. Dit is in teenstelling met ’n fakultatiewe parasiet, wat ’n parasiet kan wees maar nie op sy gasheer staatmaak om voort te gaan met sy lewensiklus nie. Obligate parasiete het ’n verskeidenheid strategieë ontwikkel om hul gashere uit te buit.

Dit is tot voordeel van die parasiet om sy gasheer se gesondheid te bewaar as dit nodig is vir sy eie behoefte aan voedingstowwe en voortplanting, behalwe wanneer die dood van die gasheer nodig is om voort te plant.

## Verwysings
Elliot M. See jr.

**Elliot McKay See jr.** (23 Julie 1927 – 28 Februarie 1966) was 'n Amerikaanse ingenieur, Amerikaanse Vlootvlieënier, toetsvlieënier en NASA-ruimtevaarder. Hy was deel van die Ruimtevaardergroep 2-inname. Hy was gekies as die hoofvlieënier van Gemini 9, wat sy eerste vlug sou gewees het. Hy sterf egter in 1966 saam met sy medevlieënier, Charles Bassett, in 'n NASA opleidingsvliegtuig by die McDonnell vliegtuigfabriek in St. Louis, Missouri. Hulle moes twee weke se opleiding in ruimtetuig rendezvous hier ondergaan.

## Eksterne skakels
Myxozoa

**Myxozoa** (van Griekse μύξα *myxa*, "slym", en ζῷον *zoon*, "diere") is ’n groep obligate waterparasiete van die filum Cnidaria. Meer as 1&nbsp;300 spesies is al beskryf. Baie het twee gashere tydens hul lewensiklus – ’n vis en ’n ringwurm of mosdiertjie. Die gemiddelde grootte van ’n Myxosporea-spoor is 10-20&nbsp;μm, terwyl ’n spoor van die Malacosporea tot 2&nbsp;mm lank kan wees. Myxozoa kan in die see- én varswater woon.

Terwyl die evolusiegeskiedenis van Myxozoa steeds nagevors word, word nou geglo hulle is hoogs aangepaste neteldiere wat ’n drastiese evolusie ondergaan het van ’n vryswemmende, selfonderhoudende jellievisagtige kreatuur tot hul huidige vorm van obligate parasiete wat uit net ’n hand vol selle bestaan. Terwyl hulle in parasiete ontwikkel het, het hulle baie gene verloor wat vir selontwikkeling,  en sel-tot-selkommunikasie verantwoordlik is. Die genome van sommige Myxozoa is nou van die kleinste van enige bekende dierespesie.

## Verwysings
Jo van Eeden

**Jo (Johanna) van Eeden** (gebore op 5 April 1973 in Pretoria) beklee sedert 1 April 2016 die pos van hoofredakteur van *Netwerk24*, *Beeld*, *Die Burger* en *Volksblad*.

Van Eeden het in 1990 aan die Hoërskool Hercules in Pretoria gematrikuleer. In 2012 is sy aangestel as redakteur van *Volksblad* en in 2014 is sy aangewys as Suid-Afrika se Niemangenoot, waarna sy ’n jaar lank aan Harvard-universiteit studeer het. In September 2015 is sy as hoofredakteur van Media24 se Afrikaanse dagblaaie aangestel en in 2016 as hoofredakteur van *Netwerk24*; sy het Adriaan Basson opgevolg, wat die nuwe redakteur van *News24* geword het.

## Verwysings 
## Eksterne skakels 
* ''Who's Who Southern Africa: Johanna van Eeden''
Piet Byleveld

**Piet Byleveld** (30 Junie 1950–24 Mei 2017) was 'n Suid-Afrikaanse polisiespeurder wat aan talle groot en opspraakwekkende sake gewerk het. Hy het onder andere die moorde op Sheldean Human, Inge Lotz en Leigh Matthews ondersoek. Byleveld het in 2010, na ’n loopbaan van 38 jaar, as 'n brigadier van die Suid-Afrikaanse Polisiediens afgetree. Daarna het hy *Piet Byleveld Crime and Commercial Investigations* (PBCCI) gestig en begin om misdaadsake in sy persoonlike hoedanigheid te ondersoek.

## Lewensloop 
PEJ van S Byleveld is op 30 Junie 1950 in Ellisras, Limpopo gebore en het in 1972 by die SAPS aangesluit. As polisiebeampte het hy keer op keer die nuusblaaie gehaal. Internasionaal het hy ook die FBI, Scotland Yard, Mossad en die Kanadese polisie met ondersoeke na reeksmoordenaars gehelp.

Een van sy vernaamste sake was die moord op Leigh Matthews. Hy en sy span het Donovan Moodley vasgetrek, wie daarna effektief 40 jaar tronkstraf opgelê is. Danksy Byleveld is die reeksmoordenaar Lazarus Mazingane en Cedric Maake, die Wemmerpan-moordenaar, aan die kaak gestel.

Byleveld het hoofopskrifte gehaal toe hy die sewejarige Sheldean se moordenaar vasgetrek het. Sheldean het op 18 Februarie 2007 verdwyn nadat sy en ’n maatjie saam met Andrew Jordaan van ’n park in die omgewing na ’n kommune in Pretoria Tuine teruggekeer het. Jordaan is in 2008 lewenslank vir die moord gevonnis. Hy het 'n plakboek oor Byleveld besit en is in 2012 in die gevangenis doodgeslaan.

PBCCI se deure is ongeveer 'n jaar voor sy afsterwe sonder kennisgewing gesluit, wat gerugte laat ontstaan het dat Byleveld van sy kliënte ingeloop het. Hy het later aan Rapport gesê: “*My werk was altyd my alles, dis hoekom ek so hartseer was toe dinge laasjaar met my kliënte so skeefgeloop het. Ek kan dit steeds nie verwerk dat 40 jaar se loopbaan moes eindig nie. Ek het almal probeer help, maar die verwagtinge was soms buitensporig: ek moes eenvoudig elke saak oplos. En ek kon nie*”.

Byleveld is op 24 Mei 2017 in die ouderdom van 67 oorlede. Hy is in Maart 2017 met fase-4-longkanker gediagnoseer en was voor sy dood in die Life Wilgeheuwel-hospitaal in Roodepoort behandel.

Hanlie Retief het 'n boek oor hom geskryf, *Byleveld, dossier van ’n baasspeurder*. Die TV-reeks, *Die Byl*, is losweg op sy loopbaan gegrond.

## Verwysings 
## Eksterne skakels 
*
Mayville

**Mayville** is 'n woongebied in die noorde van Pretoria, Suid-Afrika wat onder die Stad Tshwane Metropolitaanse Munisipaliteit val. Dit word begrens deur Les Marais in die suide en Wonderboom-Suid in die ooste.

## Sien ook 
* Lys van dorpe in Suid-Afrika

## Verwysings
Salvokop

**Salvokop** is 'n woongebied sentraal in Pretoria, Suid-Afrika wat onder die Stad Tshwane Metropolitaanse Munisipaliteit val. Dit word in die noorde begrens deur 'n hoofspoorlyn en die Pretoriastasie verder na die ooste.

'n Hele paar bekende bakens is hier geleë: Die Vryheidspark-terrein, die Pretoria Sentraal-gevangenis (deesdae Kgoši Mampuru II) en Dequaria, hoofkwartier van die Suid-Afrikaanse Nasionale Weermag.

## Geskiedenis
Terwyl Salvokop histories deel was van die Elandspoort-plaasgrond (1842), is die geskiedenis van die gebied gekoppel aan die spoorweggeskiedenis van die stad Pretoria. In 1892 het die Nederlands-Suid-Afrikaanse Spoorwegmaatskappy (NZASM) sy hoofkwartier daar gestig en 'n dorpie daar opgerig het wat bestaan het uit kantoorgeboue, huise, ontspanningsterreine om sy werknemers te akkommodeer. Die woonbuurt het ook huise wat eens as verblyf vir die offisiere van die artillerie-regiment van die Zuid-Afrikaansche Republiek verdedigingsmag gebruik is. Die gebied is tydens apartheid as wit geklassifiseer.

## Sien ook 
* Lys van dorpe in Suid-Afrika

## Verwysings
Verdrag van Parys

**Verdrag van Parys** of **Vrede van Parys** kan na een van die volgende verdrae of vrede wat in Parys, Frankryk, onderteken is verwys:

* Verdrag van Parys (1763), tussen Groot-Brittanje, Frankryk en Spanje as gevolg van die Sewejarige Oorlog;
* Vrede van Parys (1783), tussen die Verenigde State en Groot-Brittanje as gevolg van die Amerikaanse Rewolusionêre Oorlog;
* Verdrag van Parys (1815), tussen Frankryk en die Koalisiemagte Groot-Brittanje, Oostenryk, Pruise en Rusland as gevolg van die Napoleontiese Oorloë;
* Verdrag van Parys (1856), tussen die Ottomaanse Ryk, Frankryk, Groot-Brittanje en Sardinië aan die een kant en Rusland aan die ander kant as gevolg van die Krimoorlog;
* Verdrag van Parys (1951), Verdrag tot stigting van die Europese Gemeenskap van Steenkool en Staal tussen België, Italië, Luxemburg, Frankryk, Nederland en Wes-Duitsland.
Wurgknoop

duimnael|Wurgknoop (Enkel)
'n **Wurgknoop** (Engels: *strangle knot*) is 'n knoop, soortgelyk aan die konstriktorknoop (Engels: *constrictor knot*), behalwe vir die twee kante wat by die sye uitsteek, en nie by die bo- en onderkant soos by die konstriktorknoop nie.

## Gebruike 
Hierdie knoop is baie effektief om silindriese voorwerpe mee vas te maak. Dit kan ook gebruik word om twee stokke 90° met mekaar vas te maak (bv. die stutte van 'n vlieër), of om voorwerpe permanent of semi-permanent vas te bind. Dit is veral geskik vir take waar die punte naby die knoop afgesny moet word, sonder dat die knoop losgaan. Die knoop moet egter eers styf vasgetrek word voor die punte afgesny word.

## Eienskappe 
Dit is 'n baie veilige knoop, wat nie maklik losgaan nie, maar ook baie moeilik is om los te maak. As hierdie knoop styfgetrek is, word gereedskap soos bv. 'n els benodig om dit los te maak, of soms moet dit selfs afgesny word om dit los te kry.

## Verwante knope 
Verwante knope sluit o.a. die volgende knope in:
* Dubbele wurgknoop
* Konstriktorknoop
* Dubbele konstriktorknoop
* Boaknoop

duimnael|Dubbele wurgknoop
duimnael|Boaknoop
Ikosaëder

links|100px
'n **Ikosaëder**, of **twintigvlak**, is 'n platoniese vaste liggaam (veelvlak) wat uit twintig gelyke driehoeke bestaan wat in 12 hoekpunte ontmoet.
Ruimtevaardergroep 3

regs|duimnael|300 px|Ruimtevaardergroep 3: Agter, L-R: Collins, Cunningham, Eisele, Freeman, Gordon, Schweickart, Scott, Williams. Voor, L-R: Aldrin, Anders, Bassett, Bean, Cernan, Chaffee.
**Ruimtevaardergroep 3** was die derde groep Amerikaanse ruimtevaarders wat deur NASA gekies is. Die groep van 14 is in Oktober 1963 aangekondig. Vier van die groep het in ongelukke gesterf voordat hulle in die ruimte kon vlieg. Die oorblywende tien het almal in die Apollo-program gevlieg. Vyf het aan die Gemini-program deelgeneem. Vier van die groep het op die maan geloop: Buzz Aldrin, Alan Bean, Eugene Cernan en David Scott. Hierdie groep is ook die enigste van die eerste 19 NASA-ruimtevaardergroepe wat nie in 'n ruimtependeltuig gevlieg het nie. 

Vir die hierdie groep was ondervinding as toetsvlieënier nie 'n vereiste nie, slegs militêre straalvegvliegtuig-ondervinding, Aldrin, Anders, Cernan, Chaffee, Cunningham en Schweickart was nie toetsvlieëniers nie.

Die 14 ruimtevaarders is/was:
* Buzz Aldrin
* William Anders
* Charles Bassett
* Alan Bean
* Eugene Cernan
* Roger B. Chaffee
* Michael Collins
* R. Walter Cunningham
* Donn F. Eisele
* Theodore Freeman
* Richard F. Gordon
* Rusty Schweickart
* David Scott
* Clifton Williams
Platoniese vaste liggaam

duimnael|Die vyf platoniese vaste liggame
'n **Platoniese vaste liggaam** is 'n konvekse vaste liggaam wat se oppervlak uit identiese reëlmatige veelhoeke bestaan. Daar is vyf sulke liggame – die tetraëder, heksaëder, oktaëder, dodekaëder en die ikosaëder. Hierdie liggame word al vanaf antieke tye bestudeer.

## Wiskundige eienskappe
Die aantal vlakke, hoekpunte en sye van die vyf platoniese vaste liggame is gegee deur die Vergelyking van Euler:
: H + V = S + 2
waar
: H = aantal hoeke
: V = aantal vlakke
: S = aantal sye
Die aantal vir elke liggaam volg hieronder:

Elke platoniese liggaam het 'n duaalpoliëder Die duaal van enige liggaam is deur die aansluitings by die middelpunte van elke vlak met die middelpunte van ander vlakke gebou. Hieronder is dit bewys dat die duaal van die kubus die oktaëder is, en dat die duaal van die oktaëder die kubus is. Op dieselfde wyse is die duaal van die dodekaëder die ikosaëder en anders om. Die duaal van die tetraëder is die tetraëder self.

## Platoniese liggame in die praktyk 
[duimnael|Die driehoeke van 'n [ikosaëder waarop die beskerming van die Maragheh sterrewag gebaseer is, is in rooi aangedui.]]
Raamwerke wat gebruik word om ander strukture te ondersteun, word dikwels gebaseer op een van die platoniese vaste stowwe. Kubusse is waarskynlik die meeste gebruik word, maar moderne argitektuur gebruik dikwels ander vorms. Een van die mees opvallende vorme wat deur platoniese liggame gebruik is, is dié van die geodesiese koepel.

## Bron 
* 

## Notas 
## Verwysings
Ariana Grande

**Ariana Grande-Butera** (* 26 Junie 1993) is 'n Amerikaanse sangeres en aktrise. Sy het haar loopbaan begin met 'n rol in die Broadway musical *13*, waarna sy die rol van Cat Valentine in die Nickelodeon-televisiereeks *Victorious* in 2009 vertolk het. Die reeks het na vier seisoene tot 'n einde gekom, en Grande het voortgegaan om in die splinter reeks *Sam & Cat* te speel. Sy het ook ander teater-, televisie-, en filmrolle vertolk, en as stemakteur in geanimeerde televisiereekse en rolprente opgetree.

Sy is die halfsuster van die akteur Frankie Grande.

## Eksterne skakels 
*  Amptelike webwerf
*  
*
Aragoniet

**Aragoniet** is 'n mineraal wat  naas kalsiet een van die vorme van kalsiumkarbonaat is.

Aragoniet is metastabiel by normale temperatuur en druk. Dit word stabiel onder hoë druk en lae temperatuur. Indien aragoniet tot 400&nbsp;°C verhit word, gaan dit oor in die stabieler kalsietvorm. Hoewel dit 'n metabiele vorm is, bestaan die meeste skulpe van tweekleppiges en korale uit aragoniet. Pêrels bestaan ook hoofsaaklik uit aragoniet.

Aragoniet en kalsiet kan altwee as neerslag uit seewater gevorm word wat oorversadig met karbonaatione is. Die spoed waarmee dit gevorm word hang van die temperatuur en die teenwoordigheid van magnesiumione af. By lae temperature word veral kalsiet gevorm.

## Struktuur 
Aragoniet is die argetipe van die G0-struktuur in die strukturbericht-klassifikasie. Dit het 'n ortorombiese eenheidsel en in hierdie ortorombiese sel word die atome op hierdie posisies aangetref:
#Ca op ¼, 0,4151, 0,2403
#C op ¼, 0,7627, 0,085
#O op ¼, 0,9231, 0.0952
#O op 0,4729, 0,6801, 0,087

## Verwysings 
## Eksterne skakels 
* 
*
Centurion Gholflandgoed

**Centurion Gholflandgoed** is 'n woongebied van Centurion, Suid-Afrika.
Die landgoed is 160 hektaar groot met nagenoeg 860 huise. Die Hennopsrivier loop deur die landgoed. Van die geriewe op die landgoed sluit in: 'n klubhuis met restaurant en konferensiegeriewe, 'n 18 putjie-gholfbaan, tennis- en muurbalbane.

## Verwysings
Die Hoewes

**Die Hoewes** is 'n voorstad van Centurion, Suid-Afrika. 

## Kyk ook
* Gereformeerde kerk Centurion

## Verwysings
Bastnäsiet

**Bastnäsiet** is 'n groep van minerale met algemene formule  waarin Ln= La, Ce, Y , Nd en ander lantaniede. Die naam is afgelei van die Sweedse dorp Bastnäs waar dit die eerste keer gevind is.

Afhanklik van watter Ln-metale dit bevat word verskeie minerale onderskei, soos:
*Bastnäsiet-Ce
*Bastnäsiet-La
*Bastnäsiet-Y
*Bastnäsiet-Nd

Hierde minerale is saam met monasiet die belangrikste bron van lantaniede.
## Struktuur 
Bastnäsiet-Ce wat die formule  het is die argetipe van die G7-struktuur van die strukturbericht-klassifikasie. Dit het 'n heksagonale eenheidsel met ruimtegroep P2c en Z=6. Die atoomposisies is:

# O  op 12i: (0,3828,&nbsp;0,3245,&nbsp;0,1354)
# O  op 6h:  (0,109,&nbsp;0,316,&nbsp; ¼)
# C  op 6h: (0,29,&nbsp;0,322,&nbsp; ¼)
# Ce op 6g: (0,33941,&nbsp;0,&nbsp;0)
# F  op 4f: (⅓,&nbsp;⅔,&nbsp;0.051)
# F  op 2a: (0,&nbsp;0,&nbsp;0)

Die trigonale karbonaatgroepe () en die seriumatome is in 'n WC-tipe rooster gerangskik. Die fluooratome word in trigonale holtes tussen die seriumatome aangetref. Die seriumatoom het negevoudige omringing in 'n drievoudiggekapte trigonale prisma ()

## Verwysings
Butch Cassidy and the Sundance Kid

**Butch Cassidy and the Sundance Kid** is ’n Amerikaanse rolprent wat in 1969 gemaak is met Robert Redford en Paul Newman in die hoofrolle. Dit handel oor twee struikrowers van Wyoming wat gejag word en na Boliwië vlug om van die gereg te ontsnap, maar uiteindelik in ’n oor-en-weer-skietery sterf.

duimnael|links|110px|Robert LeRoy Parker, alias Butch Cassidy in 1894.
duimnael|links|110px|Harry Longabaugh, alias "Sundance Kid"

Hierdie fliek is losweg op die ware verhaal van die twee titelkarakters (Butch Cassidy en sy vriend, Harry Longabaugh, ook "Sundance" genoem) gebaseer. Hulle was, saam met ander lede van die "Wild Bunch"-bende, vir langste reeks trein- en bankrooftogte in Amerika verantwoordelik. Die fliek het die legende van hierdie twee karakters selfs meer gewild gemaak.

Die film het vier Oscar-pryse gewen: vir Beste Kinematografie, Beste Oorspronklike Musiek, Beste Liedjie (Burt Bacharach se "''Raindrops Keep Fallin' on My Head''") en die Beste Oorspronklike Draaiboek (William Goldman). Dit is ook genomineer vir Beste Prent, Beste Direkteur (Hill) en Beste Klank. Goldman het die BAFTA-prys vir Beste Draaiboek gewen.

Dit was een van die grootste films van die 1960's, wat 102,3 miljoen dollar in die Verenigde State verdien het. Dit is as nommer 49 op die die Amerikaanse Filminstituut se rolprentlys, *100 Years... 100 Movies*, gelys.

## Rolverdeling 
## Verwysings
Richard F. Gordon

**Richard Francis "Dick" Gordon Jr.** (5 Oktober 1929 – 6 November 2017; Kaptein, Amerikaanse Vloot), was 'n Amerikaanse vlootoffisier en toetsvlieënier, chemikus en Nasa-ruimtevaarder. Hy is met die Ruimtevaardergroep 3 inname gekeur en was ook deel van Gemini 11. Hy is een van slegs 24 persone wat na die maan gevlieg het; hy was die bevelvoerder van Apollo 12 se beheermodule. 

## Verwysings 
## Eksterne skakels 
*  
*  Amptelike webwerf
Jack (Kaapse bobbejaan)

**Jack** (oorlede in 1890) was 'n Kaapse bobbejaan, wat 'n mate van roem bereik het as die assistent van 'n gestremde spoorwegseinwagter in Suid-Afrika.

## Geskiedenis 
duimnael|James Wide met Jack
Jack was die troeteldier en assistent van die seinwagter en parapleeg James Wide, wat gewerk het vir die Kaapstad-Port Elizabeth-Spoorwegdiens. James "Jumper" Wide was bekend vir sy spronge tussen treinwaens voordat hy in 'n ongeluk geval en albei sy bene verloor het. Om te help met die uitvoering van sy pligte, het Wide die bobbejaan genaamd "Jack" gekoop en hom opgelei om sy rolstoel te stoot en om die spoorwegseine onder toesig te hanteer.

'n Amptelike ondersoek is van stapel gestuur na berig van 'n bekommerde lid van die publiek dat 'n bobbejaan die verandering van die spoorwegseine by Uitenhage naby Port Elizabeth hanteer het.

Ná aanvanklike skeptisisme het die spoorweg besluit om vir Jack amptelik in diens te neem indien sy werksbevoegdheid bevestig sou kon word. Die bobbejaan het twintig sent per dag en 'n halwe bottel bier elke week ontvang. Daar word wyd berig dat in die nege jaar wat hy by die spoorweg gewerk het, Jack nooit 'n fout gemaak het nie.

Ná nege jaar se diens het Jack gesterf weens tuberkulose in 1890. Sy skedel is in die versameling van die Albany-Museum in Grahamstad.

## Aantekeninge en verwysings 
* 
*
Pretoria-Tuine

::*Hiedie artikel handel oor die voorstad in Pretoria. Vir die voorstad in Kaapstad, sien Tuine, Kaapstad.*

**Pretoria-Tuine** is 'n woongebied in die noorde van Pretoria, Suid-Afrika wat onder die Stad Tshwane Metropolitaanse Munisipaliteit val. Dit word begrens deur Daspoort in die noorde en Booysens verder noordwes.

## Skole 
* Hoërskool Tuine
* Hoër Tegniese Skool Pretoria-Tuine
* Laerskool Tuine

## Sien ook 
* Lys van dorpe in Suid-Afrika
* Tuine, Kaapstad, 'n gelyknamige buurt.

## Verwysings
Agtergrond (narratief)

**Agtergrond** is die tyd sowel as geografiese ligging binne 'n vertelling of prosawerk. As literêre element dra die agtergrond daartoe by om die situasie en stemming vir 'n verhaal te skep. Agtergrond is ook al verhaalwêreld  of *milieu* genoem, en as sulks verwys dit na 'n konteks (veral samelewing) buite die onmiddellike omgewing van die verhaal. Agtergrond kan die volgende elemente insluit: kultuur, historiese tydperk, geografie, en uur. Saam met intrige, karakter, tema en styl word agtergrond as een van die fundamentele komponente van fiksie beskou.

## Rol 
Agtergrond is 'n belangrike element in 'n vertelling en in sommige werke word die agtergrond self 'n karakter. Die term agtergrond word dikwels gebruik om na die sosiale milieu te verwys waarin die gebeure van 'n roman afspeel, en romanskrywer Donna Levin het al beskryf hoe hierdie sosiale milieu die karakters se waardes vorm. Een van die elemente van verhaalagtergrond is tydsverloop. Dié is in sommige verhale staties, en in ander dinamies, met byvoorbeeld veranderende seisoene.

## Tipes 
Agtergrond kan verskeie vorms aanneem:
* Alternatiewe geskiedenis
* Gekonstrueerde wêreld
* Distopie
* Fantasiewêreld
* Fiktiewe stad
* Fiktiewe land
* Fiktiewe "oorkruising"
* Fiktiewe ligging
* Fiktiewe heelal
* Toekomsgeskiedenis
* Verbeeldingswêreld
* Mitiese plek
* Parallelle heelal
* Planete in wetenskapfiksie
* Gesimuleerde realiteit
* Virtuele realiteit
* Utopie

## Aantekeninge 
## Verwysings 
* 
* 
* 
* 
*
Trevenna, Pretoria

**Trevenna** is 'n ou voorstad van Pretoria in Gauteng, Suid-Afrika. Dit lê langs Sunnyside, direk oos van die sentrum van die stad. Die hoofkantoor van die Departement van Handel en Nywerheid is hier geleë. 

## Verwysings
Bailey's Muckleneuk

'''Bailey's Muckleneuk''' is 'n voorstad in die nabye ooste van Pretoria, Suid-Afrika. Die Magnoliadal is in hierdie voorstad geleë.

## Verwysings
Sterrewag, Pretoria

**Sterrewag** is 'n voorstad van Pretoria in Gauteng, Suid-Afrika. Dit lê langs Waterkloofrif en Monument Park, suidoos van die stadsentrum. 

## Verwysings
Beskrywing

**Beskrywing **is 'n ontwikkelingspatroon wat 'n woordprentjie van 'n voorwerp, 'n persoon, 'n situasie of 'n reeks gebeure skep. Saam met eksposisie, redenering en vertelling is dit een van die vier retoriese metodes (ook bekend as vorms van diskoers). Elkeen van die retoriese metodes kom in 'n verskeidenheid vorms voor en elk beskik oor 'n eie doel en konvensies. Beskrywing as handeling kan met dié van definisie verbind word. 

## As fiksieskryf-metode 
Fiksie is 'n tipe narratief, een van die vier retoriese diskoersmetodes. Daar is ook fiksieskryf-metodes: handeling, eksposisie, beskrywing, dialoog, opsomming en oorgang. Die outeur Peter Selgin verwys na *metodes*, wat handeling, dialoog, denke, opsomming, tonele en beskrywing insluit. Binne die skryfgemeenskap is daar nog nie konsensus oor die hoeveelheid en samestelling van fiksieskryf-metodes en hulle gebruike nie.

Beskrywing as fiksieskryf-metode word gebruik om 'n "prentjie" van die besonderhede van 'n verhaal oor te dra. Saam met dialoog, vertelling, eksposisie en opsomming, is beskrywing een van die fiksieskryf-metodes wat die meeste erkenning geniet. Volgens *Writing from A to Z*, (red. Kirk Polking) is beskrywing meer as die opgaar van besonderhede; dit maak 'n verhaal lewendig deur woorde en frases versigtig te kies en te rangskik om die gewenste effek te verkry. Die mees gepaste en effektiewe tegnieke vir die aanbieding van 'n beskrywing bly 'n kwessie van bespreking onder skrywers en skryfafrigters.

## Mooiskrywery 
In literatuurkritiek verwys mooiskrywery na 'n gedeelte of soms 'n hele werk wat so hoogdrawend, opgesmuk of bloemryk geskryf is dat dit die vloei onderbreek en die aandag op die taal self vestig. Mooiskrywery is meer sintuiglik evokatief as wat die konteks vereis. 

## Filosofie 
Wat filosofie betref, is die aard van beskrywing sedert Bertrand Russell se klassieke tekste 'n belangrike vraag.

## Verwysings 
* Rozakis, Laurie (2003). ''The Complete Idiot's Guide to Grammar and Style, 2nd Edition''. Alpha. 
* 
* 
* 
* 

## Eksterne skakels 
*
Kirkney

**Kirkney** is 'n voorstad geleë langs Booysens aan die westekant van Pretoria, Suid-Afrika. Dit word deurkruis deur Van Der Hoffweg. 

Sedert September 2013 huisves dit ook Sol-Tech se opleidingsfasiliteite met goed toegeruste werkswinkels. 

## Verwysings
Dialoog in fiksie

**Dialoog**, in fiksie, is 'n verbale gesprek tussen twee of meer karakters. Indien daar net één karakter is wat praat, is dit 'n monoloog.

## Identifiseerders 
*"Hierdie ontbyt maak my siek" sê George.*

Die "*sê George*" is die identifiseerder. *Sê *is die werkwoord wat die meeste skrywers gebruik aangesien lesers se vertroudheid met *sê* nie aandag daarop vestig nie. Alhoewel ander werkwoorde soos *vra*, *gil*, of *antwoord *aanvaarbaar is, kan sommige identifiseerders steurend wees. Byvoorbeeld:

*"Hallo," prewel hy senuweeagtig, "my naam is Horace."*

*"Wat is joune?" vra hy met al die moed wat hy kan bymekaarskraap.* 

Nog 'n voorbeeld is:

*"My naam is Peg; wat is joune?" het ek gevra. "My naam is William, maar my vriende noem my Will," het Will gesê.*

In sy boek *On Writing* skryf Stephen King dat *sê* na sy mening die beste identifiseerder is. King beveel aan dat die leser een van Larry McMurtry se boeke lees, 'n skrywer wat volgens hom die kuns van goed geskrewe dialoog bemeester het.

Plaasvervangers staan bekend as "*said-bookisms*". In die sin "*Wat bedoel jy?" glimlag hy*, is die woord *glimlag* 'n "said-bookism".

## Sien ook 
* Eksposisie
* Fiksieskryf
* Pas (narratief)
* Show, Don't Tell

## Aantekeninge 
## Verwysings 
* 

* 

## Eksterne skakels 
* Fiction Writing: Top 8 Tips for Writing Realistic Dialogue
* Tips for Fiction Writers: Dialogue 
* "Stop Using Those Said Bookisms," the Editor Shrieked
Boaknoop

duimnael|Voltooide Boaknoop
Die **boaknoop** is in 1996 deur die knoopkenner Peter Collingwood ontwerp. Sy doel was om 'n knoop te ontwerp wat nie losgaan as die punte van die tou naby die knoop afgesny word nie. Die boaknoop kombineer die struktuur en eienskappe van die wurgknoop en die dubbele konstriktorknoop.

## Gebruike 
Die knoop is ideaal om silindriese voorwerpe mee vas te bind.

## Soortgelyke knope 
Soortgelyke knope sluit in:
* Wurgknoop
* Dubbele wurgknoop
* Konstriktorknoop
* Dubbele konstriktorknoop
Willow Acres Landgoed

**Willow Acres Landgoed** is 'n voorstad in die ooste van Pretoria in Gauteng, Suid-Afrika. 

## Verwysings
Waterkloofpark

**Waterkloofpark** is 'n klein voorstad in die suidooste van Pretoria, Suid-Afrika. Dit lê noord van Waterkloofhoogte, suid van Ashlea Gardens en wes van Newlands.

## Verwysings
Nabrander

[regs|duimnael|240px|'n [Amerikaanse Vloot F/A-18 Hornet gelanseer deur 'n katapult met volle nabranders.]]
'n **Nabrander** (of **naverhitter**) is 'n komponent wat op straalmotore teenwoordig is, meestal op militêre supersoniese vliegtuie. Die doel is om 'n toename in die stukrag te verleen, gewoonlik vir supersoniese vlug, opstyg en vir gevegsituasies. Nabranding word bereik deur bykomende brandstof in die straalpyp stroomaf van die turbine te spuit. 

Die voordeel van nabranding is aansienlik verhoogde stuwing; die nadeel is baie hoë brandstofverbruik en ondoeltreffendheid, al word dit dikwels beskou as aanvaarbaar vir die kort periodes waartydens dit in gebruik is.

Vlieëniers kan die nabranders aktiveer en deaktiveer tydens die vlug, en straalmotore word na verwys in die bedryf as *nat* wanneer nagebrand word en *droog* wanneer nie. 'n Motor ontwikkel sy maksimum stukrag "nat" as *maksimum krag* terwyl 'n motor op maksimum stukrag by *militêre krag* "droog" is.

## Beginsel 
[duimnael|[SR-71 Blackbird in vlug met sy J58 motor op volle nabrander, met talle skokdiamante sigbaar in die uitlaat.]]
[duimnael|Nabyskoot van 'n Britse [Eurofighter Typhoon se nabranders.]]
'n Straalmotor se nabrander is 'n verlengde uitlaatgedeelte wat ekstra brandstofinspuiters bevat. Omrede die straalmotor stroomop (d.w.s. voor die turbine) slegs 'n klein deel van die suurstof wat dit inneem verbruik, kan bykomende brandstof verbrand word na die gasvloei die turbines verlaat het. Wanneer die nabrander aangeskakel word, word brandstof ingespuit en die aanstekers word gevuur. Die gevolglike verbrandingsproses verhoog die nabrander se uitlaattemperatuur aansienlik, wat lei tot 'n skerp toename in die motor se netto stukrag. 

## Verwysings 
## Eksterne skakels 
*https://engineering.purdue.edu/~propulsi/propulsion/jets/basics/afterburner.html
Amberfield

**Amberfield** en sy uitbreidings is residensiële woonbuurte in Centurion, suidwes van Pretoria, Gauteng.

## Verwysings
Thatchfield

**Thatchfield** is 'n voorstad van Centurion, Suid-Afrika. Dit is wes van Rooihuiskraal en suid van die N14 geleë.

## Verwysings
Eldo Glen

**Eldo Glen** en die uitbreidings Eldo Park en Eldo Meadows is residensiële woonbuurte in Centurion, suidwes van Pretoria, Gauteng.

## Verwysings
Guy Butler

**Guy Butler** (1918–2001) was ’n Suid-Afrikaanse digter, dramaturg en akademikus. Sy dramas sluit in *The Dam*, *Take Root or Die* en *Cape Charade*. Onder sy digbundels tel *Stranger to Europe*, *South of the Zambezi* en *Songs and Ballads*. Hy is ook bekend vir sy driedelige outobiografie: *Karoo Morning*, *Bursting World* en *A Local Habitation*.

## Lewensloop 
duimnael|regs|300px|Butler se gesin in 1924, van links: Christine, Ernest, Jeffrey, Dorothy, Alice, Guy en Joan.
Guy Butler is op 21 Januarie 1918 in Cradock gebore. In 1938 verwerf hy 'n MA-graad aan die Rhodes-universiteitskollege in Grahamstad. Hy trou in 1940 met Jean Satchwell en verlaat Suid-Afrika om in die Tweede Wêreldoorlog te veg. Ná die oorlog studeer hy aan die Universiteit van Oxford, vanwaar hy in 1947 gradueer.

Met sy terugkeer na Suid-Afrika doseer hy Engels aan die Universiteit van die Witwatersrand. In 1951 keer hy as 'n senior lektor na Rhodes-universiteit terug. 'n Jaar later word hy 'n professor en die hoof van die Engelse departement. Hy het tot sy aftrede in 1987 daar gewerk, waarna hy as emeritus professor en ere-navorsingsgenoot aangestel is. Hy het eredoktorsgrade van die Universiteit van Natal, die Universiteit van die Witwatersrand en die Rhodes-universiteit ontvang. Hy het die Amazwi Suid-Afrikaanse Literatuur Museum in 1972 gestig.

Butler is in 26 April 2001 in Grahamstad oorlede. Die hoofteater van die Nasionale 1820-Setlaarsmonument in Grahamstad is na hom genoem. So ook die universiteitskoshuis Guy Butler House.

## Bibliografie 
### Dramas 
* *The Dam*
* *The Dove Returns*
* 
* 
* 
* *Cape Charade*
* *Kaatjie Kekkelbek*

### Digbundels 
* *Stranger to Europe*
* *South of the Zambezi*
* 
* *Songs and Ballads*
* *Oxford Book of South African Verse* (1959)
* 

### Outobiografiese werke 
* 
* *Bursting World*
* 

### Ander werke 
* 
* 

## Sien ook 
* Charles Butler, sy oupa James Butler se broer
* Lys van bekende Suid-Afrikaners
* Lys van Suid-Afrikaanse digters

## Verwysings
Wolframkarbied

**Wolframkarbied** is 'n chemiese verbinding van wolfram en koolstof met 'n formule 

## Vervaardiging 
Die wêreldproduksie word op 15 000 tot 20 000 ton/jaar geraam. 

Die materiaal kan uit die elemente vervaardig word:
:W +  C \to WC
Indien 'n mengsel van koolstof en wolframpoeier  in 'n koolstofbuis of hoogfrekwente oond tot ~2800&nbsp;°C verhit word, kan 'n stuk van die materiaal verkry word, maar daar word gewoonlik poeiers met 'n bepaalde korrelgrootte verkoop. Dit is die argetipe van die strukturbericht se B-struktuur.

## Eienskappe 
Wolframkarbied is onoplosbaar in water en verdunde sure, maar dit vorm oplosbare soute met  en 

Die materiaal is uiters hard (9 -9,5 , vergelykbaar met korund) en kan by baie hoë temperature gebruik word. 

## Verwysings
Rhett Butler

***Rhett Butler*** is die manlike hoofkarakter in die roman *Gone With the Wind*. Hy word veral onthou vir sy woorde aan Scarlett O’Hara: "''Frankly, my dear, I don't give a damn!*"

duimnael|links|upright|Rhett Butler en Bonnie Blue Butler in *Gone With the Wind''.

Die roman is in 1936 deur Margaret Mitchell gepubliseer. In die gelyknamige rolprent uit 1939 is die rol deur Clark Gable vertolk.

Rhett is 'n lid van die boonste samelewing van Charleston in Suid-Carolina, maar hy leef sy lewe soos hy wil, sonder om oor die sosiale norme van sy tyd te dink. Dit lei hom tot talle dwaashede (hy is 'n speler, drinker en rokjagter). Selfs sy familie hou hom op 'n afstand oor sy skandalige gedrag. Rhett ontmoet Scarlett O'Hara, die protagonis van die roman, tydens 'n partytjie. Hy was oud genoeg om haar pa te wees. Hy hou dadelik van haar toe hy sien hoe sy die here wat om haar drentel met selfvertroue afweer, maar hy hoor per ongeluk hoe sy 'n passievolle liefdesverklaring aan Ashley Wilkes maak. Rhett en Scarlett trou later, nadat sy die tweede keer 'n weduwee word (na haar huwelike met Charles Hamilton en Frank Kennedy). Hul getroude lewe sou egter deur Ashley Wilkes se skaduwee beïnvloed word, die man waarop Scarlett eintlik verlief was.

Rhett is al met James Bond vergelyk. Beide karakters het 'n analitiese sin, kan vroue om hul pinkies draai en weet hoe om agter vyandige linies te beweeg. Baie van 007 se sêgoed kan na Rhett se gesprekke met Scarlett teruggevoer word.

## Verwysings 
## Eksterne skakels 
*
Southdowns Irene Country Farm

**Southdowns Irene Country Farm** is 'n leefstylvoorstad van Centurion, Suid-Afrika. Dit is suid van die Centurion Gholflandgoed, oos van die N1 en wes van die R21-provinsiale pad geleë.

Die Irene Buiteklub, met sy bekende gholfbaan wat reeds sedert die 1950's bestaan, is ook hier geleë.

## Verwysings
Ekklesia

**Ekklesia** is 'n klein voorstad in die ooste van Pretoria, Suid-Afrika. Dit is noord van Eastlynne en digby die N1 geleë.

## Verwysings
Zambezi Country Estate

**Zambezi Country Estate** is 'n voorstad van Pretoria, Suid-Afrika. Dit is net noord van Montana en teenaan die N1 (na Limpopo) geleë.

Die afgesperde woonbuurt het 'n sirkelvormige uitleg, met 24-uur sekuriteit en permanente toegangsbeheer by die suide (Avocetlaan) en noorde (Eremomelalaan) ingange.

## Verwysings
Jonathan Butler

**Jonathan Butler** (1961-) is ’n Suid-Afrikaanse sanger, liedjieskrywer en musikant. Hy het reeds as kind begin optree en sy debuut in 1977 met *7th Avenue* gemaak. In 1985 volg *Introducing Jonathan Butler*. Hy spog al met meer as 22 albums en twee Grammy-benoemings.  Van sy groot treffers sluit in: "*Lies*" en "*More Than Friends*".

## Lewensloop 
Butler is op 10 Oktober 1961 in Athlone in Kaapstad gebore en grootgemaak. Sy eerste enkelspeler is op wit radiostasies gespeel, in 'n tyd wat rassegroepe geskei was. Dit het aan hom 'n Sarie-toekenning besorg.

In die 1980’s verhuis hy na Engeland, waar hy 17 jaar lank woon. Daarna vestig hy hom in Amerika, maar hy tree gereeld in Suid-Afrika op.

## Diskografie 
regs|duimnael|Jonathan Butler in 2006.
regs|duimnael|Wayman Tisdale en Jonathan in 2006.

**Albums:**
* *Introducing Jonathan Butler* (1985)
* *Jonathan Butler* (1987)
* *Inspirations* (1987) 
* *7th Avenue* (1988)
* *More Than Friends* (1988)
* *Deliverance (1990)*
* *Heal Our Land* (1990)
* *Head To Head* (1994)
* *Do You Love Me?* (1997)
* *Story Of Life* (1999)
* *The Source* (2000)
* *Surrender* (2002)
* *Worship Project* (2004)
* *Gospel days* (2005) 
* *Jonathan* (2005)
* *Brand New Day (2007)*
* *So Strong* (2010)
* *Grace and Mercy* (2012)
* *Merry Christmas to You* (2013)
* *Living My Dream* (2014)
* *Free* (2015-10-30)

**Lewendige albums:**
* *Live in South Africa*

**Kompilasie-albums:**
* *Best Of Jonathan Butler* (1993)
* *Ultimate Butler* (2002)
* *Christmas Goes Gospel: Tis The Season (2014)*
* *Divine Voices: Pastors of Praise* (2015)

**Versamel-albums**
* *Gospel Goes Classical* (2006) (met Juanita Bynum)

## Verwysings
Cabaret (1972)

**Cabaret** (1972) ’n Amerikaanse sang-en-dans-rolprent waarin Liza Minnelli die rol van ’n nagklubsangeres vertolk. In die fliek woon sy in die 1930’s saam met haar minnaar in Berlyn, voordat die Nazi’s beheer oorgeneem het.

Die fliek is 'n verwerking van die gelyknamige musiekblyspel van John Kander (musiek) en Fred Ebb (tekste) uit 1966, die toneelstuk *I Am a Camera* van John van Druten uit 1951 en die semi-outobiografiese verhale uit die bundels, *The Last of Mr. Norris* (1935) en *Goodbye to Berlin* (1939) van Christopher Isherwood.

Cabaret was 'n reuse sukses in bioskope gewees en het meer as 42 miljoen dollar by die loket verdien. Die film is vir tien Oscars genomineer, waarvan agt toegestaan is, waaronder vir beste regie, beste musiek (van Fred Ebb en John Kander), beste kamerawerk, beste kinematografie, beste hoofrolspeler (Minnelli) en beste byrolspeler (Joel Grey). Daarnaas het dit meer as 20 ander pryse losgeslaan, waaronder sewe Bafta-pryse, drie Golden Globes, vier *National Board of Review Awards*, een *Writers Guild of America Award* en twee *Premi David di Donatello*.

[duimnael|links|[Liza Minnelli|Liza Minelli]]

Die film is vanweë die kulturele, historiese en estetiese belang daarvan in 1995 vir bewaring in die *National Film Registry* van die American Library of Congress opgeneem.

## Rolverdeling 
* Liza Minnelli: Sally Bowles
*Michael York: Brian Roberts
*Joel Grey: Conferencier
* Helmut Griem: Maximilian von Heune
*Fritz Wepper: Fritz Wendel

## Verwysings 
## Eksterne skakels 
* 
*
2017 Kanadese Grand Prix

Die **2017 Formule Een Kanadese Grand Prix** het op 11 Junie 2017 op die Gilles Villeneuve-renbaan in  Montreal, Kanada plaasgevind. Dit was die sewende wedren van die kampioenskapseisoen gewees en is deur Lewis Hamilton in sy fabrieks-Mercedes AMG gewen.

## Bande 
Pirelli het die volgende bande verskaf:

## Vrye oefening 
### Uitslag 
## Kwalifisering 
1000px|duimnael|links|← VOORWegspringrooster vir die 2017 Kanadese Grand Prix.

## Renuitslag 
## Puntestand na die Grand Prix 
### Renjaers 
### Vervaardigers
2017 Azerbeidjanse Grand Prix

Die **2017 Formule Een Azerbeidjanse Grand Prix** is vir die eerste keer op 25 Junie 2017 op  die Bakoe-straatrenbaan in Bakoe, die hoofstad van Azerbeidjan gehou. Dit was die agtste wedren van die kampioenskapseisoen gewees.

## Bande 
Pirelli het die volgende bande verskaf:

## Vrye oefening 
### Uitslag 
## Kwalifisering 
## Renuitslag 
## Puntestand na die Grand Prix 
### Renjaers 
### Vervaardigers 
## Notas
Geelmadeliefiebos

Die **geelmadeliefiebos** (*Euryops chrysanthemoides*) is 'n klein struik wat endemies aan Suid-Afrika is. In Engels staan dit as die *African bush daisy* bekend.

Dit is 'n kompakte, digvertakte, blaaragtige, immergroen struik, wat 0,5 tot 2&nbsp;m hoog word. 

## Verspreiding 
Dit kom algemeen in die Oos-Kaap voor, langs die kus en in die binneland, in KwaZulu-Natal en Mpumalanga. Dit word gewoonlik aangetref aan woudrande, in oewerbos, in klowe, grasvelde, versteurde gebiede en in kusgebiede. 

Verder word dit ook in tuine in tropiese tot subtropiese streke dwarsoor die wêreld aangeplant.

## Klassifikasie 
Die spesie is op grond van sy chromosoomgetalle uit die genus *Gamolepisna* na die genus *Euryops* verskuif. 

Dit word as 'n onkruid in Nieu-Suid-Wallis beskou.

## Verwysings
Harry Stratford Caldecott

**Harry Stratford Caldecott** (bekend as **Strat Caldecott**; 1886–1929) was ’n Suid-Afrikaanse skilder wat sy opleiding in Parys ontvang en ’n voorste eksponent van die Impressionisme geword het. Hy het landskappe vol lig en atmosfeer geskep. Sy vrou, die Britsgebore Florence Zerffi (1882–1962), was ook ’n gerekende skilder van hoofsaaklik stillewes.

## Lewensloop 
Harry Stratford Caldecott is op 27 Mei 1886 in Kimberley gebore. Hy studeer in 1912 aan die *Académie Julia* in Parys en in 1913 aan die *École des Beaux-Arts*, onder Gabriel Ferrier, ook in Parys.

Daarna woon en werk hy vir meer as tien jaar in Parys voordat hy hom in 1923 in Suid-Afrika hervestig. Hy het eerstehandse kennis en begrip van Franse Impressionistiese skildertegnieke na Suid-Afrika gebring. Baie van Caldecott se skilderye is egter nie onderteken of gedateer nie.

In 1924 trou hy met die kunstenaar Florence Zerffi. Die egpaar het deur die jare gereeld saam uitgestal, met hul eerste gesamentlike uitstalling in 1925. Hulle style was volkome teenoorgesteld – Zerffi s’n was die resultaat van haar Duitse opleiding, terwyl Caldecott s’n invloede van die Franse
skool getoon het.

Caldecott is met kanker gediagnoseer en is op 12 Desember 1929 in Wynberg oorlede. Hy was 43 jaar oud.

## Fotogalery 

Lêer:Harry Stratford Caldecott (South African 1886-1929) Clifton.jpg|Clifton
Lêer:Harry Stratford Caldecott (South African 1886-1929) Heligersteeg.jpg|Heligersteeg
Lêer:Harry Stratford Caldecott (South African 1886-1929) The Outing.jpeg|Die uitstappie
Lêer:Harry Stratford Caldecott (South African, 1886-1929) In the Malay Quarter.jpeg|In die Maleise buurt
Lêer:Strat (Harry Stratford) Caldecott SOUTH AFRICAN 1886-1929 Sand Dunes, False Bay.jpg|Sandduine, Valsbaai
Lêer:Strat (Harry Stratford) Caldecott SOUTH AFRICAN 1886-1929 View of the Bay.jpg|Uitsig oor die baai

## Verder naleeswerk 
* Scholtz, J. du P.; *Strat Caldecott 1886–1929*, A.A. Balkema: Kaapstad, 1970
* *Stel van ses afdrukke van skilderye deur Strat Caldecott, Pranas Domsaitis, Wolf Kibel, Alexis Preller, Irma Stern en Jean Welz*; Suid-Afrikaanse Nasionale Kunsmuseum, 
* L. Alexander & E. Cohen; *150 South African paintings, past and present*; Kaapstad; 1990
* Alexander, Bedford & Cohen; *Paris and South African artists 1850–1965*, Kaapstad, 1988

## Verwysings 
## Eksterne skakels 
*
Concerto vir fluit, harp, en orkes (Mozart)

Die **Concerto vir fluit, harp, en orkes** in C-majeur, **K. 299/297c**, is 'n konsert wat die 22-jarige Wolfgang Amadeus Mozart in 1778 vir die fluit, harp, en orkes gekomponeer het. Dit bestaan uit drie bewegings: (I) Allegro, (II) Andantino, en (III) Rondeau: Allegro. 

Dit is een van slegs twee van sy ware dubbelconcerto's—die ander een is Klavierconcerto nr. 10. Dit is ook sy enigste werk wat vir harp geskryf is, en dit is een van sy werke wat hy onder sy bestes geag het.

Dit is 'n gewilde concerto wat gereeld op opnames verskyn wat aan die harp of fluit gewy is.

## Geskiedenis 
Mozart het hierdie concerto in April 1778 in opdrag van graaf Adrien-Louis de Bonnières, duc de Guînes (1735–1806), 'n fluitspeler, geskryf tydens 'n vertoef van sewe maande in Parys. Die concerto sou vir die gebruik van die graaf en die se dogter, 'n harpspeler en student van Mozart, wees.

Mozart sou die graaf se dogter eers net komposisielesse aanbied, maar tydens een les het hy begin om 'n eenvoudige minuet te skryf en sy student gevra om dit te voltooi. Sy kon nie, waarna hy haar ontslaan het en haar as "dom" en "lui" beskryf het.

Na verloop van tyd vra die graaf Mozart om musiek vir hom en sy dogter te skryf. Waarskynlik weens sy eie luiheid het Mozart besluit om nie afsonderlike werke vir vader en dogter te skryf nie.

## Verwysings 
## Sien ook 
* Lys van komposisies van Wolfang Amadeus Mozart
* Lys van komposisies vir harp

## Eksterne skakels 
*  Bladmusiek en  kritiese verslag in die *Neue Mozart-Ausgabe*
* Diskografie en opnames by die Mozarteum-stigting
* [International Music Score Library Project Bladmusiek](http://imslp.org/wiki/Concerto_for_Flute_and_Harp,_K.299_(Mozart,_Wolfgang_Amadeus)) by die International Music Score Library Project

### Media 
* , interpretasie deur Tamara Coha Mandić (fluit) en Diana Grubišić Ćiković (harp), met die Kamerorkes van Kroasië onder dirigensie van Igor Tatarević
Aasdier

[regs|duimnael|'n [Witrugaasvoëls voed op die karkas van 'n wildebees.]]

**Aasdiere** of **aasvreters** is het beide 'n vleisetende en 'n herbivoorvoedingsgedrag waarin die dier voed op dooie dier- en plantmateriaal wat in sy habitat voorkom. Die eet van aas van dieselfde spesie word na verwys as kannibalisme. Aasdiere speel 'n belangrike rol in die ekosisteem deur die dooie dier en plantmateriaal te gebruik. Ontbinders en detritivore voltooi hierdie proses, deur die oorblyfsels wat deur aasdiere verlaat word, te gebruik.

## Sien ook 
* Roofdier
* Karnivoor
* Omnivoor
* Herbivoor
Parazoa

**Parazoa** is ’n ou subkoninkryk onder diere. Die naam beteken letterlik "langs die diere".

## Beskrywing 
Parazoa verskil van hul Choanoflagellatea-voorsate deurdat hulle nie mikroskopies is nie en gedifferensieerde selle het. Hulle het egter nie weefsel en organe nie. Die enigste oorlewende Parazoa is sponse, wat tot die filum Porifera behoort, en die Trichoplax in die filum Placozoa.

Parazoa se liggaam het geen simmetrie nie; alle ander diergroepe toon die een of ander vorm van simmetrie. Daar is tans 5&nbsp;000 spesies, waarvan 150 varswaterdiere is. Larwes is plankton en volwassenes sittend.

## Kladistiek 
Die skeiding tussen Parazoa en Eumetazoa word geraam op 940&nbsp;miljoen jaar gelede.

Die groep word nou as parafileties beskou. Dit word nie ingesluit in die meeste moderne kladistiese ontledings nie. Wanneer daarna verwys word, word dit soms beskou as dieselfde as Porifera.

## Verwysings 
## Eksterne skakels 
*15px Hierdie artikel is vertaal uit die Engelse Wikipedia
John Cabot

**John Cabot** (Italiaans: *Giovanni Caboto*; Venesiaans: *Zuan Chabotto*; 1450–1498) was ’n Italiaanse seevaarder en ontdekkingsreisiger wat vir koning Hendrik VII van Engeland gewerk en in 1497 die kus van Noord-Amerika bereik het. Hy het in 1497 vanaf Engeland weswaarts in sy skip, die *Matthew*, gevaar, en gedink hy het Asië ontdek. Hy het egter Kanada ontdek, wat hy vir koning Hendrik VII opgeëis het.
Die presiese plek waar Cabot geland het is nie bekend nie.

## Lewensloop 
duimnael|links|Die 'patent' wat Cabot toestemming vir sy reise gee
duimnael|links|Replika van sy skip, die *Matthew*

Giovanni Caboto (sy Italiaanse naam) is waarskynlik in 1450 in Genua gebore. Daar is nie veel oor sy vroeë lewe bekend nie, maar sy gesin het toe hy nog jonk was na Venesië getrek. Venesië was 'n groter hawe as Genua, en was destyds die belangrikste hawe in Europa. In ongeveer 1490 trek hy en sy familie na die hawe van Bristol in Engeland.

In 1497 vertrek hy van Bristol om vir 'n roete na die weste te soek. Hy het sewe weke oor die Noord-Atlantiese Oseaan gevaar. Sy skip, die *Matthew*, het 20 man aan boord gehad. Gedurende die reis het hulle enorme hoeveelhede kabeljou gesien.

## Verwysings 
## Eksterne skakels 
*